*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*74. számú előterjesztés*

Bátaszék Város Önkormányzat Képviselő-testületének 2022. április 27-én

16 órakor megtartandó ülésére

Bátaszéki székhelyű civil szervezetek 2022. I. félévi támogatása

|  |
| --- |
| **Előterjesztő:** dr. Bozsolik Róbert polgármester**Készítette** : Diószeginé Halász Orsolya ügyintéző dr. Firle-Paksi Anna aljegyző **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**KOIS Bizottság 2022.04.25.PG Bizottság 2022.04.26. |

**Tisztelt Képviselő-testület!**

Bátaszék Város Önkormányzatának Képviselő-testülete a 2022. évi költségvetési rendelet módosításakor 2,5 millió forint keretösszeget határozott meg a nem kiemelt civil szervezetek támogatására. A pénzügyi forrás megteremtését követően és *az önkormányzat által államháztartáson kívülre nyújtott támogatásairól szóló 1/2015.(I.27.) önkormányzati rendelet* (továbbiakban: Rendelet) alapján **2022. március 9. napján megtörtént a helyi székhelyű civil szervezetek számára kiírt pályázati felhívás közzététele.**

A pályázat célja a helyi civil szervezetek 2022. január 1. és 2022. december 31. között megrendezésre kerülő rendezvényeinek, valamint az érintett szervezetek tárgyévi működési költségeinek támogatása.

**2022. április 8. napjáig**, harminc nap állt a pályázók rendelkezésére a pályázatuk benyújtására, mely időpontig **16 civil szervezet nyújtotta be pályázatát.** A pályázatok egy kivételével megfeleltek a kiírásban szereplő formai és tartalmi követelményeknek, néhány szervezet esetében voltak hiányosságok, mely hiányosságokat valamennyien pótolták. Két szervezet esetében (Bátaszéki Református Missziói Egyházközség és Székely Dezső Református Alapítvány) átfedés van, így ott csak az egyiket javasoljuk támogatásban részesíteni, mivel a tevékenységük, működésük teljesen összefonódik.

A Magyar Galambtenyésztők Egyesület Bátaszék (székhely: 7148 Alsónyék, Templom u. 5. képviseli: Varga Zoltán elnök) támogatási kérelme nem felel meg a Rendelet 1. § (3) bekezdésének: *„A rendelet személyi hatálya az államháztartás körébe nem tartozó,* ***Bátaszéki székhelyű*** *alapítványokra, közalapítványokra, egyesületekre – amelyeket a bíróság nyilvántartásba vett, és az alapító okiratuknak/alapszabályuknak megfelelő tevékenységüket ténylegesen folytatják, – továbbá történelmi egyházak helyi közösségeire (a továbbiakban együtt: civil szervezetek) terjed ki.”*

Az alábbi táblázatban a város 2022. évi költségvetési rendeletében meghatározott szervezetek csoportjaihoz kötött keretösszegek szerepelnek, a helyi civil szervezetek által igényelt támogatások csoportonkénti összesítése, valamint a különbözet kimutatása.

|  |  |  |  |
| --- | --- | --- | --- |
| **Támogatási keretek megnevezése** | **Keretösszegek**(a város 2022. évi költségvetési rendelete szerint) | **Civil szervezetek által igényelt összeg** | **Maradvány** (-)  **Többlet** (+) |
| egyházak  | 250 000 Ft | 250 000 Ft | 0 Ft |
| hagyományőrző egyesületek  | 850 000 Ft | 849 600 Ft | 400 Ft |
| alapítványok  | 200 000 Ft | 443 500 Ft | -243 500 Ft |
| sportszervezetek  | 200 000 Ft | 200 000 Ft | 0 Ft |
| közművelődési szervezetek  | 500 000 Ft | 470 000 Ft | 30 000 Ft |
| egyéb civil szervezetek  | 500 000 Ft | 1 825 000 Ft | -1 325 000 Ft |
| **Összesen:** | 2 500 000 Ft | 4 038 100 Ft | -1 538 100 Ft |

**Ebben az évben jelenleg az egyes keretek közötti átcsoportosítás kerül kezdeményezésre, keretbővítésre nem teszünk javaslatot.**

A támogatás természetbeni vagy pénzbeli formában egyaránt nyújtható. A természetbeni támogatás módja az ingyenes vagy kedvezményes helyiséghasználat, illetve más, a működést segítő ingyenes, vagy kedvezményes szolgálatás lehet. **Természetbeni támogatásra nem tartott igényt egyik civil szervezet sem a pályázatában.**

Az előterjesztés melléklete az egyesületek, szervezetek kérelme alapján összeállított táblázat, mely a felhasználás célját, az igényelt összeg nagyságát és a javasolt támogatási összeget tartalmazza.

A határozati javaslat szerint a civil szervezeteknek megítélendő alábbi támogatási összegek megállapítását kezdeményezzük:

**H a t á r o z a t i j a v a s l a t :**

**a bátaszéki székhelyű civil szervezetek 2022. évi támogatására**

Bátaszék Város Önkormányzat Képviselő testülete

1. Bátaszék Város Önkormányzata 2022. évi költségvetésében *a működési célú pénzeszközátadás államháztartáson kívülre* nyújtott támogatás keretei között az alábbi átcsoportosítást hagyja jóvá, egyúttal felkéri a város jegyzőjét, hogy a következő negyedévben a helyi költségvetési rendelet módosításakor gondoskodjon az alábbi táblázatban rögzített adatok átvezetéséről:

|  |  |  |
| --- | --- | --- |
| **Támogatási keretek megnevezése** | **2022. költségvetés szerinti keretösszegek** | **Átcsoportosítás utáni keretösszeg** |
| egyházak  | 250 000 Ft | 125 000 Ft |
| hagyományőrző egyesületek  | 850 000 Ft | 900 000 Ft |
| alapítványok  | 200 000 Ft | 200 000 Ft |
| sportszervezetek  | 200 000 Ft | 200 000 Ft |
| közművelődési szervezetek  | 500 000 Ft | 300 000 Ft |
| egyéb civil szervezetek  | 500 000 Ft | 650 000 Ft |
| **Összesen:** | **2 500 000 Ft** | **2 375 000 Ft** |

1. *az önkormányzat által államháztartáson kívülre nyújtott támogatásairól szóló* 1/2015.(I.27.) *önkormányzati rendelet 9. §-ában* foglaltak alapján a 2022. évi költségvetés e célra elkülönített kerete terhére az alábbi támogatásokat állapítja meg, azzal, hogy a kapott támogatási összeget a civil szervezetek az előterjesztés mellékletében megjelölt célra használhatják fel.

|  |  |  |
| --- | --- | --- |
|  | **Civil szervezet** | **Támogatási összeg** |
| 1 | **Bátaszéki Református Missziói Egyházközség** | **125 000 Ft** |
| 2 | **Bátaszéki Felvidék Néptánc Egyesület**  | **300 000 Ft** |
| 3 | **Bátaszéki Székelyek Baráti Köre** | **300 000 Ft** |
| 4 | **Bátaszéki Német Nemzetiségi Egyesület**  | **300 000 Ft** |
| 5 | **Bátaszék Város Közoktatási, Közművelődési és Műemlékvédelmi Közelapítvány**  | **123 500 Ft** |
| 6 | **Vicze János Sport Közalapítvány**  | **76 500 Ft** |
| 7 | **Székely Dezső Református Alapítvány**  | **0 Ft** |
| 8 | **Legjobb Utcai Csapat Egyesület**  | **200 000 Ft** |
| 9 | **Bátaszéki Pedagógus Kórus**  | **150 000 Ft** |
| 10 | **Bátaszéki Kamarakórus**  | **150 000 Ft** |
| 11 | **Bátaszéki "Napsugár" Nyugdíjas Egylet**  | **125 000 Ft** |
| 12 | **Bátaszéki Nyugdíjas Egyesület** | **125 000 Ft** |
| 13 | **Bátaszéki Önkéntes Tűzoltó Egyesület** | **125 000 Ft** |
| 14 | **Glöckner János Alapítvány**  | **150 000 Ft** |
| 15 | **Magyar Galambtenyésztők Egyesülete Bátaszék**  | **0 Ft** |
| 16 | **Cikádor Főnix Egyesület**  | **125 000 Ft** |
|  | **összesen:** | **2 375 000 Ft** |

1. felkéri a város polgármesterét, hogy a megállapított pénzügyi támogatások felhasználására vonatkozóan 15 napon belül kössön támogatási szerződést a pályázóval, egyúttal – a szerződés aláírását követő 5 napon belül – a Bátaszéki KÖH Pénzügyi Irodája gondoskodjon a támogatási összeg, szerződésben foglalt ütemezés szerinti átutalásáról.

*Határidő:* 2022. május 12.

*Felelős:* Dr. Bozsolik Róbert polgármester

 (a szerződések aláírásáért)

*Határozatról értesül:* a pályázó civil szervezetek

 Bátaszéki KÖH Pénzügyi Iroda

 irattár